Subcidy Gas cylinders
సబ్సిడీ సిలిండర్లపై ప్రతినెలా రూ.4 పెంపు!
న్యూఢిల్లీ,ఆగస్టు 1:: ప్రభుత్వరంగంలోని ఆయిల్‌ మార్కెటింగ్‌ కంపెనీలు ఇకపై ప్రతినెలా వంటగ్యాస్‌ సిలిండర్‌ధరలను రూ.4 చొప్పును పెంచుతాయి. వచ్చేఏడాది మార్చిమాసాంతానికి మొత్తం సబ్సిడీలను రద్దుచేసే లక్ష్యంతో ఈనిర్ణయం తీసుకున్నారు. కేంద్రపెట్రోలియం మంత్రి ధర్మేంద్రప్రధాన్‌ మాట్లా డుతూ ప్రభుత్వం ఐఇఒసి, బిపిసిఎల్‌, హెచ్‌పిసిఎల్‌ కంపెనీలను సబ్సిడీ వంటగ్యాస్‌ సిలిండర్లధరలను 14.2 కిలోల సిలిండరుకు వాట్‌మినహాయించి రూ.2 చొప్పున పెంచాలని సూచించామన్నారు. ప్రతి కుటుబానికి 14.2 కిలోల సిలిండర్లను 12వరకూ సరఫరాచేస్తామని తదనంతరం నాన్‌సబ్సిడీకే కొను గోలుచేసుకోవాల్సి ఉంటుందన్న ఉత్తర్వులు అమలు లో ఉన్నాయి.
ప్రభుత్వరంగంలోని ఆయిల్‌ మార్కె టింగ్‌ కంపెనీలు సబ్సిడీ వంటగ్యాస్‌ సిలిండర్‌ధరల ను రూ.2కు పెంచుకునేందుకు అధికారాలు కల్పిం చింది. ఇప్పటికే ఆయిల్‌కంపెనీలు ఎల్‌పిజి సిలిండర్ల ధరలను పదిసార్లు పెంచాయి. గడచినమే30వ తేదీ ప్రభుత్వం తన ఉత్తర్వుల్లో సబ్సిడీ వంటగ్యాస్‌ సిలిం డర్‌ ధరలను రూ.4చొప్పున పెంచుకునేందుకు అవకా శం ఇచ్చింది. జూన్‌ ఒకటవ తేదీనుంచే పెంచాలని సూచించింది. ప్రభుత్వ సబ్సిడీపూర్తిగా తొలగిపోయేం త వరకూ ఈ ఉత్తర్వులు అమలులో ఉంటాయి.
అంటే మార్చి 2018నాటికి సబ్సిడీని పూర్తిగా రద్దుచేస్తుందని తెలుస్తోంది. అప్పటినుంచి గ్యాస్‌కంపెనీ లు రెండుసార్లు ధరలు పెంచడం వల్ల సిలిండరుకు రూ.32వరకూ పెరిగింది. గడచిన ఆరేళ్లలో ఇదే అతిపెద్ద పెంపుగా భావిస్తున్నారు తిరిగి జిఎస్‌టి హయాం ప్రారంభించడంతో ఈ ఉత్తర్వులు మరికొంత ఒత్తిడిని పెంచుతాయనడంలో సందేహంలేదు. ఢిల్లీలో సబ్సిడీతో ఉన్న 14.2 కిలోల సిలిండరు 477.46గా ఉంటుంది.గతేడాది జూన్‌లో ఈ సిలిండరు 419.18లుగా కొనసాగింది. ఇక నాన్‌సబ్సిడీ సిలిండరుగా ధరలు రూ.564గాఉంది. ఇక ఐదు కిలోల సిలిండరుధరలు రూ.86.54గా నిర్ణయించా రు. మొత్తం వంటగ్యాస్‌ వాడకందారులు దేశంలో 18.11 కోట్లమంది వరకూ ఉన్నారు. వీరిలో 2.5 కోట్లమంది నిరుపేద మహిళలు ఉన్నారు. వీరందరికీ గడచిన ఏడాదిగాప్రధానమంత్రి ఉజ్జ్వలయోజన కింద ఉచితంగాగ్యాస్‌కనెక్షన్లు పంపిణీచేసారు. నాన్‌సబ్సిడీ కస్టమర్లు 2.66 కోట్లమందివరకూ ఉన్నారు.